《入大藤峡》
明代·卢尧典

独拥鹴袍思渺茫，断蒹衰草共苍苍。人家出没层崖合，客路潆洄乱壑长。

明月自怜当我独，青山如解笑人忙。浮生尽是翩翩草，何事烟波滞异乡。

作者简介：卢尧典，字唐宪。东莞人。明穆宗隆庆元年（一五六七）举人。授官南直青阳知县，寻调广西博白县。有《左史摘繁》、《佚我堂集》。清温汝能《粤东诗海》卷三三有传。